ᱩᱥᱟ ᱱᱟᱰᱠᱟᱨᱱᱤ

ᱩᱥᱟ ᱱᱟᱰᱠᱟᱨᱱᱤ (ᱡᱟᱱᱟᱢ ᱠᱟᱞᱵᱟᱜ; ᱡᱟᱱᱟᱢ ᱑᱓ ᱥᱮᱯᱴᱮᱢᱵᱚᱨ ᱑᱙᱔᱖) ᱫᱚ ᱢᱤᱫ ᱵᱷᱟᱨᱚᱛᱤᱭᱚ ᱮᱠᱴᱨᱮᱥ ᱠᱟᱱᱟᱭ᱾ ᱩᱱᱤ ᱫᱚ ᱡᱟᱹᱥᱛᱤ ᱠᱟᱭᱛᱮ ᱦᱤᱱᱫᱤ ᱟᱨ ᱢᱟᱨᱟᱴᱷᱤ ᱤᱱᱰᱟᱥᱴᱨᱤ ᱨᱮ ᱠᱟᱹᱢᱤᱭᱟ᱾ ᱩᱱᱤ ᱫᱚ ᱯᱚᱵᱤᱛᱨᱟ ᱨᱤᱥᱛᱟ ᱨᱮ ᱥᱟᱵᱤᱛᱟ ᱫᱮᱥᱢᱩᱠᱷ ᱟᱜ ᱨᱚᱞ ᱞᱟᱹᱜᱤᱫ ᱵᱟᱹᱲᱛᱤ ᱵᱟᱰᱟᱭᱚᱜ-ᱟ, ᱡᱟᱦᱟᱸ ᱞᱟᱹᱜᱤᱫ ᱩᱱᱤ ᱡᱤ ᱨᱤᱥᱛᱮ ᱟᱣᱟᱨᱰ ᱨᱮ "ᱵᱮᱥᱴ ᱤᱵᱷᱤᱞ ᱢᱚᱫᱚᱨ-ᱤᱱ-ᱞᱚ" ᱞᱮᱠᱟᱛᱮ ᱱᱳᱢᱤᱱᱮᱴ ᱞᱮᱱ ᱛᱟᱦᱮᱸᱱᱟ᱾

ᱩᱱᱤ ᱫᱚ ᱒᱐᱑᱘ ᱨᱮ ᱵᱤᱜ ᱵᱚᱥ ᱨᱮᱱᱟᱜ ᱢᱟᱨᱟᱴᱷᱤ ᱵᱷᱚᱨᱥᱚᱱ ᱨᱮ ᱢᱤᱫ ᱠᱚᱱᱴᱮᱥᱴᱮᱱᱴ ᱞᱮᱠᱟᱛᱮ ᱥᱮᱞᱮᱫ ᱞᱮᱱ ᱛᱟᱦᱮᱸᱱ ᱟᱨ ᱵᱤᱜ ᱵᱚᱥ ᱨᱮ ᱥᱮᱞᱮᱫ ᱟᱠᱟᱱ ᱡᱚᱛᱚ ᱠᱷᱚᱱ ᱢᱟᱨᱮ ᱠᱚᱱᱴᱮᱥᱴᱮᱱᱴ ᱠᱚ ᱢᱩᱫᱽ ᱨᱮ ᱢᱤᱫ ᱮ ᱵᱮᱱᱟᱣ ᱮᱱᱟ᱾ ᱩᱱᱤ ᱫᱚ ᱢᱟᱨᱟᱴᱷᱤ ᱟᱨ ᱦᱤᱱᱫᱤ ᱯᱷᱤᱞᱢ ᱨᱮ ᱟᱡᱟᱜ ᱤᱵᱷᱤᱞ ᱨᱚᱞ ᱞᱟᱹᱜᱤᱫ ᱵᱟᱹᱲᱛᱤ ᱵᱟᱰᱟᱭᱚᱜ-ᱟ᱾ ᱒᱐᱑᱕ ᱨᱮ, ᱩᱱᱤ ᱨᱟᱡᱤᱵᱽ ᱡᱳᱥᱤ ᱫᱟᱨᱟᱭ ᱛᱮ ᱞᱚᱱᱰᱚᱱᱪᱟᱨᱭᱟ ᱟᱡᱤᱵᱟᱭ ᱧᱩᱛᱩᱢᱟᱱ ᱢᱤᱫ ᱥᱴᱮᱡ ᱥᱳ ᱨᱮ ᱠᱟᱹᱢᱤ ᱞᱮᱫ-ᱟ, ᱡᱟᱦᱟᱸ ᱨᱮ ᱟᱡᱤᱵᱟᱭ ᱵᱟᱱᱟᱨᱟᱥᱮ ᱟᱜ ᱠᱚᱢᱭᱩᱱᱤᱴᱤ ᱞᱤᱰᱚᱨ ᱠᱟᱹᱢᱤ ᱞᱮᱫ-ᱟ᱾

ᱮᱛᱚᱦᱚᱵ ᱡᱤᱭᱚᱱ
ᱩᱥᱟ ᱱᱟᱰᱠᱟᱨᱱᱤ ᱫᱚ ᱑᱓ ᱥᱮᱯᱴᱮᱢᱵᱚᱨ ᱑᱙᱔᱖ ᱨᱮ ᱩᱥᱟ ᱠᱟᱞᱵᱟᱜ ᱞᱮᱠᱟᱛᱮ ᱡᱟᱱᱟᱢ ᱞᱮᱱ ᱛᱟᱦᱮᱸᱱᱟ᱾ ᱩᱱᱤ ᱫᱚ ᱜᱤᱫᱽᱨᱟᱹ ᱵᱮᱲᱟ ᱠᱷᱚᱱ ᱜᱮ ᱮᱠᱴᱤᱝ ᱠᱚ ᱠᱩᱥᱤᱭᱟᱜ ᱠᱟᱱ ᱛᱟᱦᱮᱸᱱᱟ ᱟᱨ ᱡᱟᱹᱥᱛᱤ ᱠᱟᱭᱛᱮ ᱯᱚᱵᱽᱞᱤᱠ ᱜᱚᱱᱮᱥ ᱯᱷᱮᱥᱴᱤᱵᱷᱟᱞ ᱚᱠᱛᱚ ᱨᱮ ᱠᱚᱞᱪᱟᱨᱟᱞ ᱤᱵᱷᱮᱸᱴ ᱨᱮ ᱦᱟᱛᱟᱣᱮᱫ ᱠᱟᱱ ᱛᱟᱦᱮᱸᱱᱟ᱾ ᱢᱮᱱᱠᱷᱟᱱ ᱟᱡ ᱨᱮᱱ ᱮᱸᱜᱟᱛ ᱫᱚ ᱮᱠᱴᱤᱝ ᱨᱮ ᱠᱮᱨᱤᱭᱟᱨ ᱵᱮᱱᱟᱣ ᱨᱮ ᱮᱴᱠᱮᱴᱚᱬᱮ ᱮᱢᱟᱫᱮ ᱛᱟᱦᱮᱸᱱ᱾ ᱩᱱᱤ ᱫᱚ ᱟᱡᱟᱜ ᱠᱮᱨᱤᱭᱟᱨ ᱯᱩᱸᱭᱱᱩ ᱥᱮᱨᱢᱟ ᱦᱟᱹᱵᱤᱡ ᱢᱤᱫ ᱵᱮᱝᱠᱟᱨ ᱞᱮᱠᱟᱛᱮ ᱮᱛᱚᱦᱚᱵ ᱞᱮᱫ ᱛᱟᱦᱮᱸᱱ᱾

ᱱᱤᱡᱮᱨ ᱡᱤᱭᱚᱱ
ᱩᱱᱤ ᱫᱚ ᱗᱐ ᱨᱮᱭᱟᱜ ᱮᱛᱚᱦᱚᱵ ᱥᱮᱫ ᱟᱱᱟᱸᱫ ᱱᱟᱰᱠᱟᱨᱱᱤ ᱥᱟᱶ ᱮ ᱵᱟᱯᱞᱟ ᱞᱮᱱ ᱛᱟᱦᱮᱸᱱ᱾ ᱵᱟᱯᱞᱟ ᱨᱮᱭᱟᱜ ᱠᱤᱪᱷᱩ ᱥᱮᱨᱢᱟ ᱛᱟᱭᱚᱢ, ᱩᱱᱠᱤᱱ ᱵᱟᱱᱟᱨ ᱠᱤᱱ ᱵᱷᱮᱜᱟᱨ ᱮᱱᱟ᱾ ᱱᱩᱠᱤᱱ ᱡᱩᱨᱤ ᱨᱮᱱ ᱢᱤᱫ ᱠᱚᱲᱟ ᱜᱤᱫᱽᱨᱟᱹ ᱠᱚ ᱛᱟᱦᱮᱸ ᱠᱟᱱᱟ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ